**МАЗМҰНЫ**

Кіріспе.......................................................................................................................4

I бөлім. Жамбыл өңірінің зерттелу тарихы

1.1. Жамбыл өңіріндегі ең алғашқы зерттеулер..................................................5

1.2.Жамбыл өңірінің Кеңес кезеңіндегі зерттелуі................................................6

1.3.Жамбыл өңірінің тәуелсіздік жылдары зерттелуі..........................................9

1.4.Жамбыл облысы және Ұлы Жібек жолы......................................................11

1.5.Жібек жолының бағыттары мен тармақтары................................................13

1.6.Жібек жолының діни соқпақтары..................................................................15

ІІ бөлім. Жамбыл облысындағы ортағасырлық қалалардың зерттелу тарихы

2.1.Жамбыл облысындағы ортағасырлық қалалардың топографиясы............16

2.2.Құлан қаласы....................................................................................................18

2.3.Өрнек қалажұрты.............................................................................................19

2.4.Ақыртөбе мекенжұрты....................................................................................20

2.5.Қайыңды Төрткүл керуен сарайы................................................................21

Қорытынды............................................................................................................22

Пайдаланған әдебиеттер.......................................................................................23

**Тақырыптың өзектілігі**:

Тақырыптың өзектілігі ғылыми және тәжірибелік факторлармен анықталады. «Мәдени мұра» бағдарламасына кірген тарихи- мәдени  ескерткіштерді зерттеудегі алатын орнын, тарихи маңыздылығын, көлемділігін, баға жетпес қажеттілігін айқындап көрсету.

**Зерттеу жұмысының мақсаты мен міндеті:**

- «Мәдени мұра» бағдарламасына кірген тарихи- мәдени  ескерткіштерді зерттей отырып, қазіргі таңда Жамбыл облысы бойынша тарихи мәдени ескерткіштерді қорғау және қалпына келтіру туралы  жан-жақты мәлімет беру.

-Тарихи-мәдени ескерткіштерді  қорғай отырып, болашақ ұрпақты осы мұраларды қорғауға,құрметтеуге баулу.

**Жұмыстың жаңашылдығы**:

*Жамбыл облысы бойынша тарихи – мәдени ескерткіштердің тарихта маңыздылығына, баға жетпес жарқын бейнелерін ашып көрсетуге талпыныс жасалған.*

**Жұмыстың зерттеу нышаны**:

*Жамбыл облысы бойынша тарихи – мәдени ескерткіштер.*

**Зерттеу кезеңдері:**

*Мәліметтерді жинау және деректерді қорыту.*

*Жамбыл облысындағы тарихи – мәдени ескерткіштерді зерттеу,.*

*Жобаның жазылуы, слайд – таныстырудың жасалуы.*

**Әдістемелік негіз:**

*Тарихи принциптерді қолдану, объективтілік тұрғыда жасау, танып-білу әдісі.Нәтижелер тәжірибелік негіз береді. Қазақстан тарихы, өлкетану сабақтарында  көрнекілік ретінде қолдануға болатын: мәліметтер, фотосуреттер, құжаттар және т.б.*

**Кіріспе**

Халқымыздың ғасырлар бойы бұрмаланып келген тарихын егемен еліміздің мүддесі тұрғысынан қайта қарап, Қазақстанның шынайы тарихын жазып жатқан шақта еліміздегі алуан санды мәдени ескерткіштерді «Мәдени мұра» бағдарламасы бойынша зерттеудің маңыздылығы арта түсті. 2003 жылы 28 қарашадағы Қазақстан Республикасы Ұлттық кеңесінің үшінші мәжілісінде Елбасы Н.Ә.Назарбаев: «Дәстүрлі мәдениетті жаңғырту, өз халқының тарихи тәжірибесіне жүгіну – бұл өзі тәуелсіздікке ие болған елдің өмірінен орын алатын заңды кұбылыс... Тарихи ескерткіштерді жаңғырту жұмысы ерекше ыждаһаттылықты талап етеді. Бұл – құрылыс емес, ғылыми жұмыс. Сондықтан ескерткіштерді қалпына келтіру шаралары дарынды, білікті мамандардың қатысуымен, халықаралық тәжірибелерді пайдалана отырып жүзеге асырылуға тиісті. Сол сияқты қазба жұмыстарында да айрықша жауапкершілік қажет. Ол жұмыстардың біткенінен кейінгі тағдыры қандай болмақ? Отырар сияқты ашық аспан астында ашық-шашық қалдырамыз ба? Осы жағын да қадағалап, ойластырған жөн» (Егемен Қазақстан. 2003. 29 қазан) деп атап көрсетті.

Елбасының «Мәдени мұра» бағдарламасына қалай көңіл бөліп отырғаны осы келтірілген үзіндіден-ақ айқын көрініп тұр. Н.Ә.Назарбаевтың тікелей басшылығымен жасалған «Мәдени мұра» бағдарламасы республика бойынша жоспарлы түрде іске асырылып жатыр. Соның бір айғағы –ортағасырлардағы түркі мемлекеттерінің мәдени мұралары болған, тарихы терең Жамбыл облысының аумағында орналасқан тарихи құндылықтарымызды халық алдында нсихаттау және жан-жақты қарастыру.

**I бөлім. Жамбыл өңірінің зерттелу тарихы**

**1.1. Жамбыл өңіріндегі ең алғашқы зерттеулер**

Қазақстанның өткен тарихын ғылыми зерттеуде I Петрдің көне мұраларға ұқыпты қарауға, оларды суреттеу мен жинауға әмір берген жарлықтары, сондай-ақ оның бастамасы бойынша Сібірді және Ресейге жапсарлас жатқан Қазақстан жерін зерттеу мақсатымен қолданылған шаралар маңызды рөл атқарды.ХІХ ғасырдың екінші жартысында қазақ даласындағы көненің көзі саналған Археологиялық комиссияның, Тарих мұражайының, Мәскеу археологиялық қоғамы мен Ресейдің басқа да орталық ғылыми мекемелерінің назарын аудара бастаған. Сырдария (Түркістан) және Жетісу облыстары құрамында Түркістан генерал-губернаторлығының құрылуына байланысты жаңа өлкеге, соның ішінде оның өткендегісіне ден қою күшейе түседі.

1867 жылы Археологиялық комиссияның тапсыруымен орыстың белгілі шығыстанушысы П.И.Лерх Түркістан өлкесін зерттеді. Ол Сырдария бойындағы Сауран, Сығанақ қалаларының қирандыларын қарап шықты, Талас алқабының бірқатар қалаларының орындарында болды, Жанкент қалашығында қазба жүргізді.Өзі кездестірген ескерткіштерді тіркеумен, мұқият сипаттаумен қатар, ол жазбаша хабарларды іріктеп, олар туралы үзінділерді талдады және түсініктеме беріп кетті. Жазбаша дерек көздерін өзі тапқан археологиялық олжалармен салыстырып, қираған орындарды нақты тарихи қалалармен баламалады.

Ең алғашқы Жамбыл облысындағы ерте дәуір кезеңінің зерттелуі 1889 жылы Күйік асуының маңындағы Үңгірлісай деген жерде мола қазылып, онда жібек матаға оралған мүрде мен бес қола айна табылды. Басқа молада күміс ыдыс пен екі тиын табылды. Бұл олжалар туралы «Императорлық Археологиялық комиссияның есебінде» хабарланды.

Өлкенің зерттелуінің алғашқы кезеңдері 1893-1894 жылдары В.В.Бартольдтың іссапармен осы аймаққа келуімен байланысты болды. Ол Шу мен Талас алқабының, Ыстықкөл қазаншұңқыры мен Іле өзені алқабының ескерткіштерін көріп шығады. Оның «Отчет о поездке в Среднюю Азию с научной целью» («Ғылыми мақсатпен Орта Азияға сапар туралыесеп»)еңбегі осы кезгедейін тарихи ақпараттың ғаламат үлгісі болып қалып отыр.Көптеген жазбаша дереккөздеріне сүйеніп В.В.Бартольд зерттеген ауданының тарихи-топографиясын суреттеді, археологиялық жағынан болашақтағы мәні зор ескерткіштерді анықтады жәнеоларды ортағасырлық белгілі қалалармен сәйкестендірді.

1890 жылы шығыстанушы Е.Ф. Каль Әулиеата уезінің ескерткіштерін зерттеді, обалар мен қарауыл төбелер туралы мәліметтер жинады, Жеті төбе қорымының үлкен обаларының бірінде қазба жүргізді.

В.П.Лаврентьев Әулие Ата айналасындағы «төбелер» — қалажұрттардың реестрін жасады.

**1.2.Жамбыл өңірінің Кеңес кезеңіндегі зерттелуі**

1930-жылдардағы археологиялық жұмыстарда Жетісу мен Қазақстанның оңтүстігіндегі экспедициялық зерттеулер жетекші орьндардың бірін алады, оларды А.Н.Бернштамның басшылығымен Ғылым академиясының Қазақ филиалымен бірлесе отырып, КСРО ҒА-ның Материалдық мәдениет тарихы институты ұйымдастырған еді. Соғыс алдында далада өткізілген төрт жылдық зерттеу маусымы аралығында (1936—1940 жж.) Жетісу археологиялық экспедициясы бірқатар қалалардың орнына кең көлемде барлау және тұрақты қазба жұмыстарын жүргізді.

Соғыстан кейінгі екінші ірі экспедиция - А.Н.Бернштам мен Е.И.Агеева басқарған Оңтүстік Қазақстан экспедициясы. Оның жұмысының корытындысы Отырар оазисіндегі, Шу-Талас өзендерінің аралығындағы, Қаратаудың солтүстік беткейіндегі, Сырдария алқабындағы қалалар мен қоныстар орындарының үлкен тобын зерттеу, картаға түсіру болды.Соғыстан кейінгі жылдары Г.И.Пацевич бастаған Жамбыл археологиялық пункті мен белгілі кеңес өнертанушысы және архитектура тарихшысы Л.И.Ремпель жұмыс істеген Жамбыл облыстық тарихи-өлкетану музейі Тараз бен оның аймағында өз зерттеулерін жалғастырады.

1946–1951 жж. Тараз қаласының қорымы мен Тектұрмас тауындағы қорым зерттеледі, қалажұрттың өзінде қазба жүргізіледі, Ақыртас кешені, Талас өзенінің жазық бөлігі мен төменгі ағысындағы қалажұрттар да ғылыми зерделеуден өтеді. Көне қалажұрттардың орна­ласуы, ескерткіштер картографиясы жөнінде кең және қызықты материал жинақталып жарияланады. Олардың мәдени және мерзімдік сипаттамасы жасалады.

Соғыстан кейінгі уақыттан 1960-шы жылдарға дейін республиканың оңтүстік өңірдегі сәулет өнері тарихын зерделеумен архи­текторлар Т.К.Басенов, М.М.Меңдіқұловтар басқарған экспеди­ция айналысады. Экспедицияны Қазақ КСР Министрлер Кеңесі жанынан құрылған архитектура істері бойынша Басқарма арнайы ұйымдастырады.

1956 ж. Жамбыл облысының ескерткіштерін зерт­теу мен Қазақстанның археологиялық картасын дайын­дау үшін А.Г.Максимова басқарған Қазақ КСР ғылым Академиясы тарих, археология және этнография Институнының жанынан Жамбыл археологиялық экспеди­циясы құрылды. Экспедицияның жұмысы барысында облыстың белгілі ескерткіштері зерттелді, жаңа нысаңдар ашылды және олар туралы мәліметтер дайындалды.

1958 ж. экспедицияның М.К.Қадырбаев бастаған отряды Талас ауданында Қазақстанның оңтүстігі мен Жетісу үшін өте сирек, негізгі таралу аймағы Орталық Қазақстан болып табылатын Тас­мола мәдениетінің (б.д.д. І мыңж.) «тізбекті обасын» (мұртты оба) қазады. Оны қазу барысында оба­лар архитектурасын сипаттайтын бірегей материал алынды, сондай- ақ, қару-жарақ, қыш ыдыстар мен «полихромдық стильге» жататын зергерлік бұйымдар табылды.

60-70-ші жж. облыста Х.А.Алпысбаев бастаған археологиялық экспедиция жұмыс істеп, Қаратауда палеолит кезеңінің тұрақтарының орындарын ашты.Палеолит ескерткіштерін зерттеуді кейіннен Ж.К.Таймағанбетов жалғастырды.

1961 жылы бастап 1968 жылға дейін облыс территориясында Жетісу археологиялық экспедициясы жұмыс істеді. Экспедиция құрамында Е.И.Агеева, Т.Н. Сенигова, А.Г. Максимова, М.С. Мерщиев бастаған бірнеше отрядтардан тұрды. Олар Тараз қалажұртының стратиграфиясы зерттелді,Ерте темір ғасырының кезеңі зерттелді, атап айтқанда, Шөлтөбе мен Қызыл-Қайнар мекенжұрттарына қазба жүргізілді.

А.Г.Максимова бастаған отряд Қызыл-Қайнар, Шошқала сияқты үйсін қорымдарын зерттеді.

1983—1984 жж. Қазақ КСР Ғылым академиясынын Тарих, археология және этнография институтының Л.Б.Ерзакович бастаған Тараз археологиялық экспедициясы құрылды. Екі жыл ішінде Жамбыл қаласының маңындағы және Талас өзенінің орта ағысындағы мекен және қала жұрттарымен бірге қаңлы кезеңінің Шөлдала мекенжұртын зерттеді.

Ғалым X.А.Алпысбаев Қазақстанның оңтүстігінде, Қаратау шатқалдарында, Сырдария алқабында тас ғасыр ескерткіштеріне жеделдете зерттеу жүргізді, онда палеолиттік Беріқазған, Кемер, Қызылрысбек, Тоқалы, Дарбаза тұрақтары мен басқаларының материалдары жарияланды.

1950 жылдардың соңында К.Ақышевтің қазба жұмыстары кезінде табылған сақ дәуіріне жататын Бесшатыр қорымы оның ғылыми өмірбаянынан ерекше орын алады. Көне және орта ғасырлардағы Қазақстан ескерткіштерің әлемдік маңызы зор Есік обасынан табылған «Алтын адам» (б.з.б. V-ІV ғасырлар), Бесшатыр (б.з.б. VІ-V ғасырлар), Отырар жәдігерлерін ашып зерттеді.

1980 жылдары Қазақстанның оңтүстігінде Оңтүстік Қазақстан кешенді археологиялық экспедициясы зерттеу жұмысын одан әрі жалғастырды. Оның топтары Отырарда, Құйрықтөбе және Алтынтөбе қалаларының орындарында, Қаратаудағы ертедегі темір дәуірі мен кейінгі ортағасырлық көшпелілердің обаларында қазу жұмыстарын жүргізді.Атап айтқанда, К.А.Ақышевтың еңбектерінде Алакөлден Таласқа дейінгі аймақтағы сақ обаларын картаға түсіру материалдары бойынша Жетісудың сақ қоғамын стратификациялау туралы тезис дамытылады.

1985 жылдан 1989 жылға дейін облыста Қазақ КСР Ғылым академиясының Тарих, археология және этнография институтының К.М. Байпақов бастаған Ескерткіштер Жинағының археологиялық экспедициясы, «Қазжобареставрация» институтының экспедициясы (А.О.Итенов, А.Н.Проскурин, Т.Д.Жанысбеков) жұмыс істеді. Экспедициялар Жетітөбе қорымы, Өрнек, Луговое, Қостөбе қалажұрттары сияқты эталонды ескерткіштерге қазба жүргізуге бағытталды. Қырғыз Алатауы мен Қаратауда петроглифтер зерттеле бастады. Мерке өзенінің жоғарғы ағысында шоғырланған түрік мүсіндері зерттелді.

Жамбылдық белгілі археолог Байбосынов Күзембай бірнеше рет К.Ақышев, Х.Алпысбаев және К.М.Байпақов басқарған археологиялық ғылыми жұмыстарға қатысты. Өлкеміздің көне тарихын зерттеуде 1990 жылдары [Көне Тараз](https://kk.wikipedia.org/w/index.php?title=%D0%9A%D3%A9%D0%BD%D0%B5_%D0%A2%D0%B0%D1%80%D0%B0%D0%B7&action=edit&redlink=1), [Төменгі Барысхан](https://kk.wikipedia.org/w/index.php?title=%D0%A2%D3%A9%D0%BC%D0%B5%D0%BD%D0%B3%D1%96_%D0%91%D0%B0%D1%80%D1%8B%D1%81%D1%85%D0%B0%D0%BD&action=edit&redlink=1), [Мойынқұм ауданындағы](https://kk.wikipedia.org/wiki/%D0%9C%D0%BE%D0%B9%D1%8B%D0%BD%D2%9B%D2%B1%D0%BC_%D0%B0%D1%83%D0%B4%D0%B0%D0%BD%D1%8B) Қожа бала аңғарындағы қола дәуірінің ескерткіштеріне археологиялық қазба жұмысын жүргізген ғылыми экспедициялар ұйымдастырып, жетекшілік етті.

**1.3.Жамбыл өңірінің тәуелсіздік жылдары зерттелуі**

1990 ж. облыста Қазақ КСР ғылым академиясының тарих, археология және этнография Институтының Оңтүстік Қазақстан кешенді археологиялық экспедициясы, ал археоло­гия Институты құрылғаннан кейін К.М.Байпақов бастаған Оңтүстік Қазақстан археологиялық экспедициясы жұмыс жүргізе бастайды. Экспедиция жұмыстарының аясында бұрын белгісіз болып келген ескерткіштерді ашу мен зерттеу кірді. Луговое, Қостөбе, Өрнек, Төменгі Барысхан қалажұрттары, Ақыртас кешені қазылды.

2000-2001 жж. Қазақстан Республикасы ғылым Академиясының археология Институты мен Қазақстан Ре­спубликасы Ғылыми-зерттеу Институты экспедициялары жұмыстарының барысын­да археология және архитектура ескерткіштері бойын­ша паспорттаудың материалдары бұрын белгісіз болған ақпараттармен нақтыланып айтарлықтай толықтырылды.

Археология және архитектура ескерткіштерін зерттеудегі жаңа кезең Қазақстан Республикасы Президенті қолға алған «Мәдени мұра» Мемлекеттік бағдарламасы аясында 2004 жылдан басталды.

2004-2009 жылдары Мемлекеттік бағдарлама аясында тарихи-мәдени мұраны зерттеу, сақтау және пайдалану жөнінде жұмыстар жүргізілді. Бағдарламаға сәйкес зерттеуге, оның ішінде ауқымды қазба жұмыстарын жүргізуге ұсынылған археологиялық объектілер, маңызы және бұрынғы зерттеулер кезіндегі бастамалар есепке ала отырып, таңдалды. Бұлар, шын мәнінде маңызды тарихи-мәдени салмақ жүктелген және халықтың генетикалық жадысы үшін қымбат, эталонды ескерткіштер.

Мәдени мұра бағдарламасы аясында 2004-2009 жылдары Жамбыл обылысында тарихи-мәдени мұраны зерттеу, сақтау және пайдалану жөнінде бірқатар жұмыстар жүргізілді.

Жамбыл облысы туристік бренд ескерткіштерінің қатарына Ақыртас кешені, Мерке мен Жайсанның, Ойжайлаудың көне түркі ескерткіштері, Ақтөбе қалажұрты, Тараз қаласындағы керуен-сарай, Қарахан кесенесінің маңындағы Тараз қаласындағы мешіт кіреді.

Заттай деректерден көрініс тапқан Жамбыл облысының археологиялық мұрасын өмір сүру уақыты бойын­ша бірнеше ақпараттық блоктарға бөлуге болады. Олар тарихи кезеңдерді дәуірлерге бөлу арқылы жүргізіледі.

Палеолит және неолит ескерткіштері Қаратау тау­ларында ашылып, зерттелуде. Келесі блок андрон мәдени-тарихи қауымдастыққа (б.д.д. ІІ мыңж.) жата­тын қола дәуірінің ескерткіштерімен байланысты.

Археологиялық мәдени мұраның маңызды қабаты ерте темір ғасыры кезеңіне жатады. Бұл уақытта Қазақстанда сақ-үйсін және қаңлы-сарматтық деуге келетін мұра блогы қалыптаса бастайды. Оның бірқатар сипаты Еуразияның далалық аймағындағы халықтардың көпшілігіне тән.

Б.д.д VI—III ғасырларда сақтар Қазақстан территориясында алғашқы мемлекетін құрды. Оның орталығы Жетісу территориясында болды. Сақтардың өз жазуы, мифологиясы және әдебиетте «аңдық стильдегі өнер» деген атқа ие болған әлемдік деңгейіндегі өнері болды. Сақтардың, оның ішінде «патшалық» обалар, сақтар, үйсіндер және қаңлылар қорымдарымен мекен-жұрттары Жамбыл облысының территориясында табылды.

Түркі ескерткіштерін зерттеу және сақтау жөніндегі кешенді археологиялық зерттеулер Шу өзенінің алқабындағы Мерке және Жайсан ғибадат орындарының мемориалдық кешендерінде жүргізілді. Мерке ғибадат орны Мерке өзенінің жоғарғы ағысындағы биік альпылық жайылымдарда орналасқан, Жайсан ғибадат орны Мерке ғибадат орнынан солтүстікке қарай 120–140 шақырым, Шу-Іле тауларының солтүстік-батыс бөктерінде, жазық далалық бөлігінде орналасқан.

Ерекше назар аудартатын жерлеу кешендерінің қатарына құрбандық қоршаулар мен тас балбалдар көптеп табылған Қордай ауданындағы көнетүркілік Мойынтас қорымы да кіреді. Көнетүркілік Ойжайлау қорымында зерттеулер жүргізілуде. Осы ауданда де­ректерде сипатталатын «Түркілердің қасиетті тауы» орналасқан. Мұнда жиындар болып, басшылар мен ақсақалдар сайлауы өтіп тұрған. Ғалымдар назарынан қалмай келетін көнетүркі дәуіріне тән Ақыртас кешені зерттелініп отырған негізгі нысаңдардың бірі.

**1.4.Жамбыл облысы және Ұлы Жібек жолы Жамбыл облысы**

Б.з.дейінгі І-мыңжылдықтың орта кезінде Қара теңіз өңірінен Дон бойына, содан Оңтүстік Орал өңірініңдегі савроматтарға, Ертіске, одан әрі созылып Алтайға, жоғары Ертіс пен Зайсан көлі алқабын мекендеген аргипейлер еліне кететін Дала жолы жұмыс істей бастаған еді. Осынау жолмен жібек, ұлпандар мен терілер, иран кілемдері, асыл металдардан жасалған бұйымдар сауда арқылы таратылып жататын.Қымбат бағалы жібек түрлерін таратуға сақтар мен скифтердің көшпелі тайпалары да қатысқан, осылардың дәнекерлік демеуі арқасында сол кез үшін таңсық болған бұл тауар орта Азия мен Орта теңіз аймағына дейін жетті.

Б.з.дейінгі ІІ ғасырдың орта шенінде Жібек жолы елшіліктің және сауда-саттықтың тұрақты желісі ретінде қызмет атқара бастайды.ХІ-ХІІ ғасырларда Қытайдан шығып, Жетісу мен Оңтүстік Қазақстан арқылы Батысқа қарай өтетін жол бәрінен де жанданып кетеді. Жолжың бұлай ауытқуын бірнеше себептермен түсіндіруге болады. Біріншіден, Жетісуда Орта Азиямен жүретін сауда жолдарын бақылайтын Түрік қағандарының ордалары болатын. Екіншіден, Ферғана арқылы жүретін жол VII ғасырда ішкі қырқыс салдарынан қауіпті болған еді, үшіншіден, аса бай түрік  қағандары  мен олардың айналасындағы аса көп тұтынатындар қатарынан саналатын. VII-XIV ғасырларда елшілік сауда керуендерінің дені Жібек жолымени жүретін. Сан ғасырлар бойы тынымсыз өзгеріп отырған, оның бір учаскілері айрықша маңыз алып, көрекйіп жатса, екінші бір учаскілері жабылып, ондағы қалалар мен сауда бекеттері қаңырап бос қалған. Мәселен, VI-VIII ғғ. Негізгі күре жол Сирия-Иран-Орта Азия-Оңтүстік Қазақстан-Талас алқабы Шу алқабы-Ыссық көл шұңқыры-Шығыс Түркістан болған. Осынау жолдың бір тармағы, дәлірке айтсақ, тағы бір тармағы Византиядан шығып, Дербент арқылы Каспий өңірі даласына-Маңғыстау-Арал өңірінен өтіп, Оңтүстік Қазақстанға жеткен. Бұл жол сасанилар Иранына қарсы, Батыс Түрік қағанаты мен Византия арасында сауда-елшілік одағы жасалған кезде, Иранды айналып өтетін болған.

ІХ-ХІІ ғғ. Жолдың бұл желісі, Орта Азия мен Таяу Шығыс арқылы Кіш Азия мен Сирияға, Мысыр мен Византияға баратын холға қарағанда, едәуір аз пайдаланылған, ал ХІІІ-ХІV ғғ. қайтадан жанданады. Құрлықтағы саяси хал-ақуал елшілер мен саудагерлердің және басқа да саяхат-серуенде жүрген адамдардың қай жолды таңдап алатынын анықтап отырған. VI ғасыр екінші жартысында Жетісу мен Оңтүстік Қазақстан, Кореядан Қара теңізег дейін созылып жатқан орасан зор көшпелі империя Түрік қағанатының құрамына енеді. VI ғасырдың соңғы кезеңінде Ұлы Жібек жолының Жетісу мен Оңтүстік Қазақстанды қамтитын учаскесі өзгеше жанданып, осы аймақтың қалалық мәдениетін өркендетуге көп көмегін тигіеді. Жетісуда ол бірқатар қалалық ортаоықтардың тууына әсер етсе, Қазақстаннның оңтүстігінде қалалардың тез көркеюіне себепші болады. Орта Азия арқылы Оңтүстік Қазақстан мен Жетісуға келген сауда жолы ХІV ғасырға дейін, қашан ішкі қырқыстар мен соғыстар қала мәдениетін аздырып-тоздырғанға дейін, Қытайға баратын теңіз жолы игеріліп, бұрынғы көне жолдың жұлдызы сөнгенге дейін жұмыс істейді.

**1.5.Жібек жолының бағыттары мен тармақтары**

Ұлы Жібек жолымен батыстан шығысқа қарай жүрсек, оның Қазақстандағы учаскесі Шаштан (Ташкент) шығып, Тұрбат асуы арқылы Испиджабқа, Сайрам (Сарьямға) келеді. Ежелге қаланың аты осы күнге дейін сақталған. Шымкент түбіндегі бір қыстақ тап осылай аталады, оның дәл кіндік тұсында Ұлы Жібек жолындағы бір кездегі ең ірі орталықтардың бірі болған орта ғасырлық қала жұртының қалдығы сақталған.

Испиджабтан құлдарды, бөз маталарды, қару-жарақты, семсерлерді, мыс пен темірді әкетіп жатқан. Испиджабтан шыққан керуендер шығысқа қарай бет алып, Шараб және Будухкент қалалары арқылы Таразға барады екен.Қазақстанның аса ірі қалаалрының бірі Тараз VI ғасырдан бұрын белгілі болған. 568 жылы түрік қағаны Дизабұл Византия императоры Юстинианның стратег Земарх бастап келген елшілігін тап осы қалада қабылдаған. Бастаухаттар оны көпестер қаласы деп атаған. Мұның үстіне ол түркештердің, содан кейін қарлұқтар мен қарахандардың тарих орталығы болған. Таразбен қатар Жамухат деген шаһар тұрған, ол да  VI ғасырда хатқа түскен. Жамухаттың жәдігерліктері Талас алқабында, Жамбылға таяу жерде, Талас өзені маңындағы Михайловка селосына қарама-қарсы бетте бетте жатыр, оның үйінділерін қазір Қостөбе деп атайды. Алқаптың жазық жағында Атлах қаласы бар, 751 жылы оның түбінде осы араны ықпалында ұстау үшін арабтар қытай әскерімен шайқасқан болатын. Тараздан таяқ тастам жерже, Талас бойымен төмен, теріскейге қарай кететін сауда жолы үстінде Адақкет пен Дех Нуджикес қаласы тұратын. Талас алқабының таулы бөлігінде сол сияқты Шелжі, Сұс, Күл және Текабкет деген қалалар болған. Олар күміс кендеріне жуық жерде орналасқан. Қырмыраудан жол салдырып отырып, Жетісудің ең ірі қалаларының бір – Наукентке (Қытайша Синчэн) апаратын. Бұл екі атау да Жаңа қала деп аударылады. Наукент түрік қағандарының сарай және соғдылардың қаласы болған.Жол Науакенттен шыққасын Пенджикент (Бунджикент), арқылы Жетісудың аса үлкен қаласы, Батыс Түріктерінің астанасы (кейін түркештер, қарлұқтар астанасы) Суябқа келеді. Бұл қала туралы қытай, араб саяхатшылары Х ғасырға дейін жазып келген. Соңынан астана рөлі Баласағұнға көшеді, тегі оның ертеректегі аты Беклиг немесе Семекна болса керек. Баласағұн қарахандардың, сосын қарақытайлардың астанасы ретінде белгілі, оны кейін ХІІІ ғ.бас кезінде қарақытайлар қиратады. Қала содан қайта салынады, бірақ ХIV ғ.қайта ойрандалады. Бұл қалалардың тұрған жері қазіргі Тоқмақ қаласына жақын жерде және орта ғасырдың көпке белгілі екі ескерткішіне – Ақбешім мен Боран.

Х-ХІІ ғғ. Жібек жолының бір тармағы күллі Іле алқабын оңтүстік-батыс жағынан көктей өтіп, солтүстік шығысқа қарай кетеді екен. Бұл тармақ Наукенттен басталып, Бунджикен және Қастек асуы арқылы жүріп, Іле Алатауының теріскей жоталарына әкелген. Әлгі асуға тағы бір жол Баласағұннан келетін болған. Іле алқабына басқа жолмен де келе еді екен: Құлан мен Аспарадан немесе Нұзкенттен шығып, Шудың орта және төменгі ағысындағы қалаларға барған. Сосын Тасөткел қайраңынан өтіп, жол Шу – Іле тауларының теріскей жоталарын жағалап келіп, Іле Алатауының теріскей бетіндегі қаларды қуалай жүрген. Сырдария бойын қуалай жүретін керуен жолы үстіндегі қалалардың ірісі Отырар-фараб пен Шавғар екен. Бірінші қаланың аты Арыстың Сырдарияға барып құятын жеріне жақын орналасқан, аса үлкен қалажұртының атына сақталып, осы күнге дейін жеткен. Жібек жолының Оңтүстік Қазақстан мен Жетісу арқылы өтетін негізгі арқауынан жол тарамдалып, терістік пен шығысқа қарай, Орталық және Шығыс Қазақстан аудандарына кейін, Сарыарқа атымен мәлім болған Шығыс Дешті Қыпшаққа, Ертіс жағалы мен Алтайға, Моңғоияға асып кетеді екен. Осы арамен атты көшпелілер тайпалары жүретін дала жолы өткен. Сөйтіп малға, жүн мен теріге, металға бай Орталық Қазақстан аймағы сауда-саттық байланыс жүйесіне, оның ішінде халықаралық жүйеге тартылып, көптеген керуен сүрлеулері арқылы Жібек жолы торабымен тоғысады. Тараздан шыққан тағы бір сауда жолы Адахкес пен Дех-Нуджикес қалалары арқылы Ертіс жағасына, Қимақтар қағанының сарйына барып, одан әрі асып, Енисейдегі қырғыздар еліне тартатын болған. Жолдың өзге бір желісі Теріскей-Іледегі Шеңгелді маңынан шығып, Көктал мен Бояулы керуен сарайлары арқылы Балқаш өңіріне, сосын Іеден тарайтын Ортасуды жиектеп, сол арадағы Ақтам қала жұртының орнын басып, көлдің түскейінен 8 шақырым бұғаз арқылы теріскейіне шығады. Керуендер бұғазды кешіп өтіп, Тоқырауын өзенінің құярлығына жуық жерден шығады екен дағы, оның бойын қуалап, әрі Ұлытау жоталарына кетеді екен. Теріскей-Іле жолының бір желісі Алакөлді  батыс жағынан айналып өтіп, Тарбағатай арқылы Ертіске, қимақтар мемлекетінің жеріне жеткен. Тарбатайда, Ертіс жағалауында Қимақтың Банджар, Ханауыш. Астүр, Сисан секілді қалалары және айналасы бекіністі қамалмен қоршалған, қақпалары темірмен құрсалған орасан зор қал – «қағандар астанасы» орнасқан еді. Қимақтың қалалары сауда жолдары арқылы Енисейдегі қырғыз, Моңғолиядағы ұйғыр қалаларымен, Шығыс Түркістанның аймақтарымен байланысып отырған.

**1.6.Жібек жолының діни соқпақтары**

Жібек жолымен діни идеяларда кеңінен таралып отырылған, ал миссионерлер өз дінін тіпті теңіздің арғы бетіндегі елдерге барып таратқан. Үндістаннан Орта Азия мен Шығыс Түркістан арқылы Қытайға буддизм келген, Сирия мен Ираннан, Аравиядан – христиан діні, сосын барып ислам жеткен. Зерттеушілер пікіріне қарағанда, Қытайға буддизм Үндістаннан Орта Азия мен Қазақстан арқылы барған. Бұл әрекет б.з.б.І ғ. басталған. Шығыс Түркістан мен Қытайға будда дінін таратуда ортаазиялық діндарлар мен миссионерлер, әсіресе соғдылар, парфяндар мен қаңлылар көп еңбек сіңірген. Б.з. ІІ-ІІ ғғ. буддизм  белсенді түрде таратылған, бұл Кушан империясының Шығыстағы саяси мақсаттарына байланысты болғанға ұқсайды. Исламды тарату кезінде Орта Азия мен Қазақстан қалаларында пайда болған құрылыстар қатарына қоғамдық моншалар жатады. Араб әрпінің көркемдік мүмкіндігін пайдалануға арналған керамика табылды. Сондай жазуладың бірсыпырасының көркемдік сипаты ғана болса, кейбіреулерінде әралуан игі тәлеулер, өсиеттер айтылады. Металдан жасалған сәндік бұйымдарға мода таралады, сол сияқты әзгә тілеулі, діни мағынадағы жазулары бар заттарға мода басталады.

Ұлы Жібек жолының пайда болуы мен тарихи дамуы барысында  әлемдік сахнада бұрын соңды болмаған  мәдени, экономикалық, саяси-әлеуметтік қарым-қатынастар пайда бола отырып тарих көкжиегінде сан алуан процестер пайда болды. Шығыс пен Батыс мәдениеттер алмасуы жүзеге асты. Көшпелілер мен отырықшылар арасындағы байланыстар нәтижесінде көшпелілер территориясында жаңа үлгідегі қалалық мәдениет орнықса, отырықшылар көшпелілердің көшіп-қонуға қажетті жүк көлік арбаларынан бастап, мал шаруашылығының көптеген әдістерін игерді. Ұлы Жібек жолының саясат пен дипломатия тұрғысындағы негізгі жетістіктері өте көп. Қытай империясымен көшпелі үйсін,қаңлы, орта ғасырдағы түрік тілдес мемлекеттер арасындағы өзара байланысты нығайта білді. Ұлы Жібек жолының қаншалықты маңыздылығын осы жолдың маршрутымен қазіргі таңда «Батыс Қытай – Батыс Еуропа» магистралының салынуынан көруге болады. «Батыс Қытай – Батыс Еуропа» маршруты біздің еліміздің территория аумағымен жүріп өтуі «Ұлы Жібек жолы» бойында сол заманда еліміз аумағында мекендеген мемлекеттердің осы жол арқылы Шығыс пен Батысты жақындастыруда саяси дипломатиялық маңызды рөл атқарғандығын көреміз. Тақырыптың маңыздылығы соншалық, тарихи қиын процестерден өте отырып, қазіргі таңда осы жол торабының  елдерді байланыстыру пайдалылығын ескере отырып, құрлық транспортын дамыту нәтижесінде «Батыс Қытай – Батыс Еуропа» жолының салына бастауы. Қорыта келе негізгі басты айтарым, Ұлы Жібек жолы саяси дипломатия айнасы болды десем қателеспейміз.

**ІІ бөлім. Жамбыл облысындағы ортағасырлық қалалардың**

**зерттелу тарихы**

**2.1.Жамбыл облысындағы ортағасырлық қалалардың топографиясы**

Қазақстанның оңтүстік өңірінің барлық қалалары неғұрлым кейінгі уақыттарда да өмір сүргендіктен, қала орындарының кейінгі мәдени қабаттары ертедегі қалалардың көлемін анықтауға және олардың үлгілерін жорамалдауға мүмкіндік бере бермейді. Жетісудың оңтүстік-батысында, керісінше, бұған толық мүмкіндіктер болды. Жазбаша деректемелерге қарағанда, мұнда 7 – 10 ғасырларда 27 қала мен қоныс болған, олардың көпшілігі нақты қала жұрттарымен сәйкестендірілді.Ал [Шу](https://kk.wikipedia.org/wiki/%D0%A8%D1%83) және [Талас](https://kk.wikipedia.org/wiki/%D0%A2%D0%B0%D0%BB%D0%B0%D1%81) аңғарларындағы аумақта барлығы 36 қала жұрты табылып, олардағы 7 – 9 ғасырлардың мәдени қабаттары анықталды. Қалалар кейінгі кезге дейін өмір сүрген. Олардың топографиясында өзіндік ерекшелік кездеседі.

Қала жұрттарында қамал мен шахристаннан тұратын “орталық бөлік” ерекше көрінеді. Орталықтағы құлаған үйінділерге ұзындығы 3 км-ден ондаған км-ге дейін жететін дуалмен қоршалған аумақ жапсарласып жатады. “Ұзын дуалды” қалалардың орналасуында қатаң заңдылық бар: [Талас](https://kk.wikipedia.org/wiki/%D0%A2%D0%B0%D0%BB%D0%B0%D1%81) аңғарында олар бір-бірінен 15 – 20 км қашықтықта, аңғарлардың ең қолайлы жерлерінде, Таласқа ұсақ тау өзендерінің құятын сағаларында орналасқан. Шу аңғарында қалалардың орналасу заңдылығы одан да айқын – он үш қала тау етегіндегі аймақта тау өзендері ағып шығатын жерлерде бір-бірінен 15 – 35 км қашықтықта орналасқан; қалғандары Қырғыз жотасы тауларынан өзендердің Шуға келіп құятын жерлерінде солтүстік Жақтағы ішкі тізбекті құрайды. Қалаларды сипаттап топтаған кезде қала орындарының көлемі мен топографиясы және жазбаша деректердің мәліметтері пайдаланылуы нәтижесінде қалалар үш топқа бөлінеді.

Бұлар: астаналық және ірі қалалар – Тараз, Баласағұн, Суяб, Невакет және Нұзкет, олар Жетісудың оңтүстік-батысындағы Жамбыл, Ақбешім, Қызылөзен және Шитөбе сияқты ірі қала жұрттарына сәйкес келеді. Орташа топқа Таластағы Ақтөбе қаласының жұрты деп саналатын Текабкет және тиісінше: Сус – Шалдовар, Мерке, Аспара, Жол – Соқылық, Харранжуван – Беловодск бекінісі, Жақ – Сарығ – Грозненское жатқызылды. Шағын қалаларға жататындар: Құлан – Луговое, “Түрік қағанының ауылы” – Шөміш, Кірмірау – Покровское. Ірі қалалардың төңірегінде орналасқан ондаған ескерткіштерді қоныстарға жатқызуға болады. Шу-Талас өңірлерінде орналасқан 403 ортағасырлық қалалар мен мекендердің 240-ның тарихи-топографиялық құрылымдары зерттелген. Мұндағы негізгі қалалар [Жікіл](https://kk.wikipedia.org/wiki/%D0%96%D1%96%D0%BA%D1%96%D0%BB), [Балу](https://kk.wikipedia.org/wiki/%D0%91%D0%B0%D0%BB%D1%83), [Шелже](https://kk.wikipedia.org/w/index.php?title=%D0%A8%D0%B5%D0%BB%D0%B6%D0%B5&action=edit&redlink=1), [Такабкет](https://kk.wikipedia.org/w/index.php?title=%D0%A2%D0%B0%D0%BA%D0%B0%D0%B1%D0%BA%D0%B5%D1%82&action=edit&redlink=1), [Көл](https://kk.wikipedia.org/wiki/%D0%9A%D3%A9%D0%BB), Кендек, [Ақтөбе](https://kk.wikipedia.org/wiki/%D0%90%D2%9B%D1%82%D3%A9%D0%B1%D0%B5), Төлек, Сус, т.б. Шу аңғарында Баласағұн қаласы жетекші орынға шығып, астана рөлін атқарған. Ол 10 – 11 ғасырларда хан ордасы ретінде қалыптасқан. Оның орнында неғұрлым ерте кезеңдегі қала жұрты бар. Бұл өлкеде осынша көп жаңа қалалардың пайда болуы ауданда отырықшылық пен қала өмірінің дамығанын көрсетеді. Солтүстік-шығыс Жетісуда 9 – 13 ғ-дың басында қалалар саны артқан. Егер

9 – 10 ғ-ларда мұнда 10 ғана қала болса, 11 – 13 ғасырлардың басында олардың саны 70-ке дейін көбейген. 10 ғ-дағы деректер Іле аңғарының сол жағалауында орналасқан екі қала – [Талхиз](https://kk.wikipedia.org/w/index.php?title=%D0%A2%D0%B0%D0%BB%D1%85%D0%B8%D0%B7&action=edit&redlink=1) (Талхар, Талғар) және Лабан қалалары туралы мәлімет берсе, 11 – 13 ғасырлардың басындағы деректерде Екі-Оғыз, Қаялық, Ілебалық, т.б. қалалар аталады. Солтүстік-шығыс Жетісудағы барлық қала жұрттары “төрткөл” аталатын үлгіге жатады. Олар тік бұрыш, трапеция түрінде жоспарланған немесе дөңгелек болып келеді, жалпы жер бетінен сәл дөңестеніп тұрады және барлық жағынан бұрыштары мен мұнаралары бар дуалдармен қоршалған.

**2.2.Құлан қаласы**

Құлан қалашығы (VI-XIII ғғ.) – Құлан ауылы территориясында және оның маңында шоғырланған әр түрлі кезең ескерткіштерінің кешені. Қаланы археологиялық тұрғыдан зерттеу 19 ғ. соңында В.В.Бартольдтан басталады. В.В.Бартольд экспедициясына қатысқан суретші Дудин Тарты (Луговое) арқылы өтіп бара жатып былай деп жазған: «... жолды бірнеше қиғаш кeciп өтіп, екі қабатты үлкен төбеге тірелетін онша биік емес ұзын (жарты шақырымдай) үйінді жалды байқамау мүмкін емес. Төбе элипс тұрпатты және онша терең емес ормен қоршалған. Елдімекеннен және үйінді жалдан шығысқа қарай шақырым жерде бір-біріне параллельді созылғaн екінші үйінді жалдың іздерi кездеседі». Ол сонымен қатар көне құрылыстардың қалдығы болып табылатын төбешіктер туралы да жазып кеткен.

Қала территориясына жасалған алғашқы археологиялық қазба жұмыстарын 1936 ж.А.Н.Бернштам бастаған Жетicy археологиялық экспе­дициясы жүргізді.Қазба жұмыстарының нәтижесінде алғашқы отырықшы қоныстардың Луговое төңірегінде б.з. бірінші ғасырларында пайда болғандығы анықталды. 1963-65 жж. К.М.Байпаков бастаған Жетicy археологиялық экс­педициясы қаланың айналасындағы жеке тұрған төбешікке қазба жұмыстарын жүргізсе, 1987 ж. Қазақ КСР FA ТАЭИ-ның тарихи және мәдени ескерткіштер жинағы археол. экспедициясы қазба жұмыстарын жалғастырып, жүргізді.

Зерттеуші ғалымдар Луговое қаласын бip ауыздан Жетісудың ортағасырлық белгілі қаласы Құланмен тепе-теңестіреді. Құлан қаласы алғаш рет VII ғ. бірінші жар­тысына жататын жазба деректерде кездеседі. Қытай тақуасы Сюань-Цзяньның жол бағдарламасында және Тан династиясының тарихында қала Цзюй-лань деген атпен аталып өткен. Ол туралы 8–10 ғ.ғ. Ұлы Жібек жолының бойында орналасқан қалаларды сипаттаған араб авторлары да жазып кеткен. Ибн Хордабек пен Құдама Құланды Тараздан батысқа қарай 14 фарсах жер­де орналастырған. Құдама: «... Тараз бен Құланның солт. жағында құм, ал оның, ар жағында құмды және малта тасты шөл, онда (ол) қимақтар шекарасына дейін (со­зылып жатыр)» – деп мәлімдесе, ал X ғ. араб географы ал-Макдиси былай деп жазған: «Құлан – бекіністі қала, онда соборлы мешіт (Медина) бар. Ол енді бос қалды, ол үлкен Тараз жолында». Географиялық сөздіктің авто­ры Якут, өзінің XIII ғ. 20-жылдарында құрастырылған еңбегінде Құлан туралы былай деп жазып қалдырған: «Құлан – түркі елінің Мәуераннахр жағындағы шекара­сында орналасқан сүйкімді қала». Құланмен бірқатар та­рихи оқиғалар байланысты. Мәселен, 740 ж. түргеш бегі Құрсұл батыс-түрік қағанатының ең соңғы қағаны Ашин Сыньды осы қалада өлтірсе, ал 840 ж. араб әскерлері Құланға дейін жеткен. Құлан мен Луговое қаласын тепе-теңестіру мәселесінде Тараздан және Меркіден Құланға дейінгі ара қашықтықтары жазылған жоғарыдағы жол бағдарламалары да күмән келтірмейді.

**2.3.Өрнек қалажұрты**

Өрнек қаласы (VIII–XII ғғ) - Өрнек ауылының оңтүстігінде 7,7 км қашықтықта, Алтынсу өзенінің жағалауында, Сұлутөр шатқалында орналасқан. 2011 жылы ескерткіштер Жинағы экспедициясы С.Пәрменқұл, Ш.Құдабаев зерттеп, құралмен жоспарын түсіріп, координаттарын алған. Ескерткішті 1985–86 жж. К.М.Байпаков бастаған Жамбыл обл. тарихи-өлкетану мұражайының экспеди­циясы мен Ш.Ш.Уәлиханов атынд. ТАЭИ-ның тарихи және мәдени ескерткіштер жинағы археологиялық экспедиция­сы зерттеген. 1992-93 жж. К.М.Байпақовтың басшылығымен қайта зерттелді.

Қалашықтың территориясында, өзеннің жағасындаалтын жууға арналған қуысты тастар бар екені анықталды. Төрт антроморфты cypeттepi бар тас бағана да табылған. Өрнек көне қаласының топографиясын зерттеу және ондағы жүргізілген қазба жұмыстары отырықшылық пен қолөнер орталығы туралы түciнік бepeдi. Сонымен қатар мықты бекіністердің, алқалы мешіттің бай мазардың болуы, бұл қоныстың қала қалдығы екенін дәлелдейді. Араб, оның ішінде Ибн Хордадбек пен Құдама құрастырған жол бағдарламалары бойынша, тұрған жерлері анық белгілі Тараз, төменгі Барсхан және Құлан аралықтарында, Касрибас, Құлшуб және Жұлшуб орналасқан. Дұрысы, Өрнек, Қасрибас сияқты қарлұқтардың қарауындағы және феодалдарының бipeyiнің қосы болған Құлшұбқа сәйкес болуы керек. Өрнек қазбаларынан алынған ар­хеологиялык материалдар қостың тайпалар бipінің жаулауының территориясында қалыптасқан тұракты қоныстың орнында пайда болуы туралы болжам жасауға мүмкіндк береді. Мұнда көшпенді елдің бip бөлігі қоршалған жерлерде, cipә, бидай еккен болар. Бекітілген қос болашақ қаланың ұйытқысы болған. Қаланың қалыптасуында маңызды роль атқарған Ұлы жібек жолымен жүрген халықаралық сауда. Өрнек сияқты ескерткіштерді зерттеу көшпелілердің отырықшылыққа ауысу процестерін және оларда қала орталықтарының пайда бола бастағанын анықтауға мүмкіндік береді.

**2.4.Ақыртөбе мекенжұрты**

Мекенжұрт (I–V ғғ) - Ақыртөбе бекетінің оңтүстік-шығысында 1 км қашықтықта, аты жоқ жылғаның сол жағалауында орналасқан. Географиялық координаттары 43 T 263140 4763602. Ескерткішті 1983-1988 жж. К.М.Байпаков басшылығымен Ш.Уалиханов атындағы ТАЭИ-ы археологиялық экспедиция­сы зерттеген. 2011 жылы ескерткіштер Жинағы экспедициясы С.Пәрменқұл, Ш.Құдабаевтар зерттеп, құралмен жоспарын түсіріп, координаттарын алған. Мекенжұрт «алаңды төбе» ескерткіштер түріне жатады. Зерттеу барысында үстінен жиналып алынған материалдардың дені – түбінде матаның iздepi сақталған хумдардың, толқынды өрнектері бар аспаздық және асханалык қыш-құмыралардың, тас дән үккіштердің сынықтары болып табылады. Қазіргі уақытта қоныстың үстіне осы заманғы зираттар орналасқан.

**2.5.Қайыңды Төрткүл керуен сарайы**

Қайыңды Төрткүл керуен сарайы VII-ІХ ғ.ғ жататын археологиялық тарихи кешен. Бұл Төрткүл керуен сарайы қазіргі Қайыңды ауылынан солтүстігінде 800 м қашықтықта, Тереңөзек-Қайыңды асфальт жолының сол жағында орналасқан. Аталған тарихи орынға 2011 жылы археологиялық зерттеу жұмытары жүргізілген. Төрткүл қабырғалары дүниенің төрт бұрышына қарата салынған. Бүгінде мұнара қалдықтарының үйінділері сақталған.

**Қорытынды**

Тағылымды тарихы мен өрелі мәдениеті ерте кезеңдерден-ақ талайлардың таңдайын қақтырып, тамсандырған Жамбыл облысының тарихы әрқайсымызды бей-жай қалдырмасы белгілі. Қойнауы құт, жері дархан бұл өлкенің өзіндік ерекшелігі мен тарихы туралы талай ғалымдар тер төгіп, жыршылар мен ақындар өз шығармаларына арқау еткен.

Ақбас Алатау мен қарт Қаратаудың ортасынан ойып тұрып орын тепкен Жамбыл облысының жазы – жайлы, қысы – қолайлы өзіндік бір табиғаты ерте дәуірден бастап адамзат өркениетінің, мәдениеті мен шаруашылығының дамуына септігін тигізгені анық.

Талайлардың таңданысын тудырған Жамбыл облысы тарихи-мәдени ескерткіштерге өте бай. Жыл өткен сайын ажарланып, көркейе түскен өңірімізде көптеген тарихи ескерткіштер мен монументтер қатары артып келеді.

Жалпы алғанда біздің өлкеміздің қилы тарихы сонау алғашқы қауымдық құрылыс кезінен яғни палеолиттің шелль кезеңінің соңғы дәуіріне жататын Бөріқазған, Тәңірқазған тұрақтарынан бастау алып жалғасын тауып келеді.Белгілі бір əлеуметтік-экономикалық формацияның дамуына байланысты адамзат тарихы ұзақ-ұзақ кезеңдерге бөлінеді. Көне тарихтың ұзақ уақытты қамтитын маңызды бөлігі археологиялық дерек көздері бойынша зерттеледі. Археологияда кезеңдендірудің өзіндік əдісі жасалған, оған сəйкес адамзат тарихы тас, қола, темір жəне ортағасырлар дəуірлеріне бөлінеді. Алғашқы қауымдық құрылыс адам баласының өсіп дамуындағы ең алғашқы кезеңі. Ғылыми зерттеулерге қарағанда алғашқы қауымдық құрылыстың дамуы барлық жерде бірдей болған. Елімізде жүргізіліп жатқан ғылыми-зерттеу мен археологиялық қазба жұмыстары өткен өмірдің даму тарихының алғашқы кезеңдерін ашып, дүние жүзілік адам қоғамының зерттелуіне өз үлестерін қосуда.

Еліміз тәуелсіздік алғаннан кейін тарихымызға жаңа қырынан келетін, бағдарлы түрде зерттеу жұмыстары жүргізіле бастады.

2004 - 2021 жылдары Мемлекеттік «Мәдени мұра» бағдарламасы аясында тарихи-мәдени мұраны зерттеу, сақтау және пайдалану жөнінде ауқымды жұмыстар жүргізілді. Осы бағдарламаға сәйкес, біздің ғылыми жобамызға қазіргі таңда, зерттеуге, оның ішінде ауқымды қазба жұмыстарын жүргізуге ұсынылған археологиялық объектілер, маңызды және бұрынғы зерттеулер кезіндегі бастамаларды қорытындылаған тарихи мұраларды есепке ала отырып, таңдалды. Бұлар, шын мәнінде маңызды тарихи-мәдени салмақ жүктелген және халықтың генетикалық жадысы үшін қымбат, эталонды ескерткіштер.

**Пайдаланған әдебиеттер тізімі:**

1.Қазақстан тарихы. «Көне заманнан бүгінге дейін». Бес томдық. Алматы «Атамұра» 2010.

2.Тараз Мұралары. Тараз: «7Su –Company» баспасы, V, VІІ- VІІІ томдары.

3..М.Байпақов. Ежелгі және орта ғасырлардағы Тараз бен Жамбыл облысының қазыналары. Тараз 2011 ж. «Археологиялық сараптама».

4.Жамбыл облысы тарих және мәдениет ескерткіштерінің жинағы. Тұрар Рысқұлов ауданы. «Археологиялық сараптама». Алматы 2011 ж

5.Ежелгі тараз ескерткіштері. «Сенім» баспасы, Тараз қаласы, 2007 ж.